L’Associació Cultural Montau organitza una Jam de guitarra, el 25 de novembre
2025-07-24

Nova cita musical al novembre, a Burjassot, amb l’Associació Cultural Montau. L’entitat burjassotera ha programat la sessió d’improvisació “De Jam en Jam” , la qual tindrà lloc a la sala d’assajos de la Casa de Cultura, el dissabte 25 de novembre, a partir de les 11.30 hores.

Oberta a totes les edats i nivells, a la sessió només cal acudir amb la guitarra i estar disposat a improvisar i a gaudir d’un matí musical diferent que s’estendrà fins a les 13.30 hores, aproximadament.

La informació sobre la jornada i les inscripcions pot consultar-se telefonant al 679 09 93 55.